门前艾蒲青翠,天淡纸鸢舞。粽叶香飘十里,对酒携樽俎。 龙舟争渡,助威呐喊,凭吊祭江诵君赋。感叹怀王昏聩,悲戚秦吞楚。 异客垂涕淫淫,鬓白知几许?朝夕新亭对泣,泪竭陵阳处。 汨罗江渚,湘累已逝,惟有万千断肠句。 满江红.端阳前作 千载悠悠,成习俗,天中端午。逢佳节,粼粼波上,百舟争渡。 万户家中缠米粽,三闾庙外吟君赋。祭圣贤,忠义荡乾坤,伤君去。 奸当道,谣言布;遭放逐,悲难诉。叹家亡国破,汨罗归处。 志洁行廉争日月,辞微文约传千古。子沉江,鹤驾泪淫淫,何其苦。 乙卯重五诗 [宋]陆游 重五山村好,榴花忽已繁。粽包分两髻,艾束著危冠。 旧俗方储药,羸躯亦点丹。日斜吾事毕,一笑向杯盘。 和端午 [宋]张耒 竞渡深悲千载冤, 忠魂一去讵能还。 国亡身殒今何有, 只留离骚在世间。 已酉端午 [元]贝琼 风雨端阳生晦冥,汨罗无处吊英灵。海榴花发应相笑,无酒渊明亦独醒。 午日观竞渡[明]边贡 共骇群龙水上游, 不知原是木兰舟。 云旗猎猎翻青汉, 雷鼓嘈嘈殷碧流。 屈子冤魂终古在, 楚乡遗俗至今留。江亭暇日堪高会,醉讽离骚不解愁。 午日处州禁竞渡 [明]汤显祖 独写菖蒲竹叶杯,蓬城芳草踏初回。情知不向瓯江死,舟楫何劳吊屈来。 五日 [清]陈子龙 吴天五月水悠悠, 极目烟云静不收。拾翠有人卢女艳, 弄潮几部阿童游。 珠帘枕簟芙蓉浦, 画桨琴筝笮艋舟。拟向龙楼窥殿脚,可怜江北海西头。 台湾竹枝词·竞渡 [明]钱琦 竞渡齐登杉板船,布标悬处捷争先。归来落日斜檐下,笑指榕枝艾叶鲜。 端午[唐] 文秀 节分端午自谁言,万古传闻为屈原;堪笑楚江空渺渺,不能洗得直臣冤。 端午日赐衣 [唐]杜甫 宫衣亦有名,端午被恩荣。细葛含风软,香罗叠雪轻。 自天题处湿,当暑著来清。意内称长短,终身荷圣情。 念奴娇[宋]张榘 楚湘旧俗,记包黍沈流,缅怀忠节。谁挽汨罗千丈雪,一洗些魂离别。 赢得儿童,红丝缠臂,佳话年年说。龙舟争渡,搴旗捶鼓骄劣。 谁念词客风流,菖蒲桃柳,忆闺门铺设。嚼徵含商陶雅兴,争似年时娱悦。 青杏园林,一樽煮酒,当为浇凄切。南薰应解,把君愁袂吹裂。 五丝[唐]褚朝阳 越人传楚俗,截竹竞萦丝。水底深休也,日中还贺之。 章施文胜质,列匹美于姬。锦绣侔新段,羔羊寝旧诗。 但夸端午节,谁荐屈原祠。把酒时伸奠,汨罗空远而。 喜迁莺[宋]黄裳 梅霖初歇。乍绛蕊海榴,争开时节。角黍包金,香蒲切玉,是处玳筵罗列。 斗巧尽输少年,玉腕彩丝双结。舣彩舫,看龙舟两两,波心齐发。 奇绝。难画处,激起浪花,飞作湖间雪。画鼓喧雷,红旗闪电,夺罢锦标方彻。 望中水天日暮,犹见朱帘高揭。归棹晚,载菏花十里,一钩新月。 竞渡诗[唐]卢肇 石溪久住思端午,馆驿楼前看发机。鼙鼓动时雷隐隐,兽头凌处雪微微。 冲波突出人齐譀,跃浪争先鸟退飞。向道是龙刚不信,果然夺得锦标归。 篇四:端午节诗句 端午节诗句 沈湘人去已远,劝君休对酒,感时怀古。 慢啭莺喉,轻敲象板,胜读《离骚》章句。 ——宋 杨无咎《齐天乐 端午》 淡妆浓抹,西湖人面两奇绝。 菖蒲角黍家家节。 水戏鱼龙,十里画帘揭。 凌波无限生尘袜,冰肌莹彻香罗雪。 游船且莫催归楫,遮莫黄昏,天外有新月。 ——宋 赵长卿《醉落魄 重午》 年年端午风兼雨,似为屈原陈昔冤。 我欲于谁论许事,舍南舍北鹁鸠喧。 ——宋 赵蕃,《端午三首》其二 红藕丝,白藕丝,艾虎衫裁金缕衣。 钗头双荔枝。 鬓符儿,背符儿,“鬼”在心头符怎知? 相思十二时。 ——宋 李石《长相思 重午》 醉看葵柳怀旧事,馋思樱笋梦吾庐。 向时痴绝今愁绝,自读《离骚》些老夫。 ——宋 高箸《重午怀旧》 亦有鱼龙戏舞,艳晴川,绮罗歌鼓。 乡情节意;尊前同是,天涯羁旅。 涨绿池塘,翠阴庭院,归期无据。 问明年此夜,一眉新月,照人何处? ——宋 卢祖皋《小龙吟 淮西重午》下阕 深院榴花吐。 画帘开,束衣纨扇,午风清暑。 儿女纷纷夸结束,新样钗符艾虎。 早已有,游人观渡。 老大逢场慵作戏,任陌头,年少争旗鼓。 溪雨急,浪花舞。 灵均标志高如许,忆生平,既纫兰佩,更怀椒糈。 谁言骚魂千载后,波底垂涎角黍? 又说是蛟馋龙怒。 把似而今醒到了,料当年醉死差无苦。 聊一笑,吊千古。 ——宋 刘克庄《贺新郎 端午》 餐菊饮朝露,平生不啜 。 与龙争角黍,无乃谤湘累。 ——宋 刘克庄《乙卯端午》其一 莫唱江南古调,怨抑难招,楚江沉魄。 安装造价员实习周记 安装造价员实习周记